CELEX: 32007R0516
Language: da
Date: 2007-05-10
Title: Kommissionens forordning (EF) nr. 516/2007 af 10. maj 2007 om permanent godkendelse af et fodertilsætningsstof(EØS-relevant tekst).

11.5.2007   
            
            
               DA
            
            
               Den Europæiske Unions Tidende
            
            
               L 122/22
            
         
      KOMMISSIONENS FORORDNING (EF) Nr. 516/2007
   af 10. maj 2007
   om permanent godkendelse af et fodertilsætningsstof
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), særlig artikel 3 og artikel 9d, stk. 1,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (2), særlig artikel 25, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer.
            
         
               (2)
            
            
               Ved artikel 25 i forordning (EF) nr. 1831/2003 fastsættes overgangsforanstaltninger for ansøgninger om godkendelse af fodertilsætningsstoffer, som er indgivet i henhold til direktiv 70/524/EØF inden anvendelsesdatoen for forordning (EF) nr. 1831/2003.
            
         
               (3)
            
            
               Ansøgningen om godkendelse af det tilsætningsstof, der er opført i bilaget til nærværende forordning, blev indgivet inden anvendelsesdatoen for forordning (EF) nr. 1831/2003.
            
         
               (4)
            
            
               Indledende bemærkninger til nævnte ansøgning i henhold til artikel 4, stk. 4, i direktiv 70/524/EØF blev fremsendt til Kommissionen inden anvendelsesdatoen for forordning (EF) nr. 1831/2003. Ansøgningen skal derfor fortsat behandles i overensstemmelse med artikel 4 i direktiv 70/524/EØF.
            
         
               (5)
            
            
               Der blev for første gang givet foreløbig tilladelse til at anvende enzympræparatet af endo-1,4-beta-xylanase EC 3.2.1.8 produceret af Bacillus subtilis (LMG S-15136) ved Kommissionens forordning (EF) nr. 261/2003 (3) for så vidt angår slagtesvin og ved Kommissionens forordning (EF) nr. 2188/2002 (4) for så vidt angår slagtekalkuner. Der er fremlagt nye oplysninger til støtte for en ansøgning om tidsubegrænset tilladelse til anvendelse af det pågældende enzympræparat. Vurderingen viser, at betingelserne for en sådan tilladelse i henhold til artikel 3a i direktiv 70/524/EØF er opfyldt. Anvendelse af det pågældende enzympræparat, jf. bilaget til nærværende forordning, bør derfor tillades uden tidsbegrænsning.
            
         
               (6)
            
            
               Vurderingen af ansøgningen viser, at der bør kræves bestemte procedurer for at beskytte arbejdstagere mod at blive udsat for de tilsætningsstoffer, der er opført i bilaget. En sådan beskyttelse skulle være sikret ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (5).
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Præparatet tilhørende gruppen »enzymer«, som er opført i bilaget, tillades uden tidsbegrænsning anvendt som fodertilsætningsstof på de i bilaget fastsatte betingelser.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. maj 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 270 af 14.12.1970, s. 1. Senest ændret ved Kommissionens forordning (EF) nr. 1800/2004 (EUT L 317 af 16.10.2004, s. 37).
   
      (2)  EUT L 268 af 18.10.2003, s. 29. Ændret ved Kommissionens forordning (EF) nr. 378/2005 (EUT L 59 af 5.3.2005, s. 8).
   
      (3)  EUT L 37 af 13.3.2003, s. 12.
   
      (4)  EFT L 333 af 10.12.2002, s. 5.
   
      (5)  EFT L 183 af 29.6.1989, s. 1. Ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
   
      BILAG
      
                  EF-nr.
               
               
                  Tilsætningsstof
               
               
                  Kemisk betegnelse, beskrivelse
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  Antal enheder aktivt stof/kg fuldfoder
               
            
                  Enzymer
               
            
                  E 1606
               
               
                  Endo-1,4-beta-xylanase
                  EC 3.2.1.8
               
               
                  Præparat af endo-1,4-beta-xylanase produceret af Bacillus subtilis (LMG S-15136) med en aktivitet på mindst:
                  Fast og flydende:
                  endo-1,4-beta-xylanase: 100 IU (1)/g eller ml
               
               
                  Slagtesvin
               
               
                  —
               
               
                  10 IU
               
               
                  —
               
               
                  
                              1.
                           
                           
                              I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.
                           
                        
                              2.
                           
                           
                              Anbefalet dosis pr. kg fuldfoder: 10 IU
                           
                        
                              3.
                           
                           
                              Anvendes i foderblandinger med højt indhold af arabinoxylan, f.eks. med indhold af hvede på mindst 40 %.
                           
                        
               
                  Uden tidsbegrænsning
               
            
                  Slagtekalkuner
               
               
                  —
               
               
                  10 IU
               
               
                  —
               
               
                  
                              1.
                           
                           
                              I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.
                           
                        
                              2.
                           
                           
                              Anbefalet dosis pr. kg fuldfoder: 10 IU
                           
                        
                              3.
                           
                           
                              Anvendes i foderblandinger med højt indhold af arabinoxylan, f.eks. med indhold af hvede på mindst 40 %.
                           
                        
               
                  Uden tidsbegrænsning
               
            
         (1)  1 IU er den mængde enzym, der frigiver 1 mikromol reducerende sukker (udtrykt i xyloseækvivalenter) fra birke-xylan pr. minut ved pH 4,5 og 30 °C.